**Ansøgningsskema - Adgang til Banedanmarks arealer i forbindelse med 3. parters audit- og akkrediteringsaktiviteter i eller ved sporet**

Nedenstående certificeringsorgan eller akkrediteringsorgan - herefter omtalt som organ - ansøger hermed om adgang til Banedanmarks arealer, hvor der normalt ikke er adgang for offentligheden.

Ansøgningen om adgang sker i forbindelse med gennemførsel af 3. partsaudit hos leverandører (organets kunder), der leverer jernbaneinfrastruktur­arbejde til Banedanmark.

Denne godkendelse relaterer sig i sit udgangspunkt til certificering efter DS 21001, *Ledelsessystemer for jernbanesikkerhed – Infrastrukturarbejde - Krav.* Dog kan certificeringsorganer eller akkrediterings­organer, der i forbindelse med andre typer af audits (jf. ISO 9001, ISO 14001, ISO 45001 og tilsvarende ledelsesstandarder), har brug for at auditere i eller tæt på den infrastruktur Banedanmark forvalter også søge om adgang via denne ordning.

Adgangen gælder som udgangspunkt **hele Banedanmarks infrastruktur**, medmindre der er særlige regler for adgang for den pågældende del af infrastrukturen. Tilladelsen gælder for **12 måneder** ad gangen. Udløb af tilladelsen vil fremgå af den svarskrivelse, som organet modtager fra Banedanmark. Organet skal selv sørge for at få fornyet en ansøgning, hvis der er behov for dette.

Organet skal have en legitim grund til at søge om adgang til at auditere eller akkreditere på Banedanmarks arealer. En legitim grund er, når organet har en eller flere konkrete kunder, som de har indgået skriftlig aftale med, og som de skal auditere eller akkreditere i sporet eller tæt ved sporet.

For at Banedanmark kan imødekomme ansøgningen, er det derudover en forudsætning, at samtlige vilkår i **Bilag 1** kan godkendes og til enhver tid efterleves af organet.

Udfyldt ansøgningsskema med eventuelle bilag sendes til Banedanmark, Arealer på mailadressen:

Arealer@bane.dk.

**1. Kontaktoplysninger**

|  |
| --- |
| **Certificeringsorgan / Akkrediteringsorgan, der søger om adgang til Banedanmarks arealer** |
| Organets navn: |  |
| CVR-nummer: |  |
| Vejnavn: |  | Nummer: |  |
| By: |  | Postnummer: |  |
| Telefonnummer: (Hovednummer) |  |
| E-mail: |  |

**2. Oplysning om relevante kunder**

|  |
| --- |
| **Et eller flere eksempler på kunder, der giver anledning til at gennemføre audit- eller akkrediteringsaktiviteter på Banedanmarks arealer** |
|  |
| Kundens navn: |  |
| CVR-nummer: |  |
| Hvilken eller hvilke certificeringer drejer det sig om? |  |
| Eventuel – Angiv certifikat id |  |
|  |  |
| Kundens navn: |  |
| CVR-nummer: |  |
| Hvilken eller hvilke certificeringer drejer det sig om? |  |
| Eventuel – Angiv certifikat id |  |

**Bilag 1 – Vilkår for adgang til Banedanmarks arealer (jernbanen), hvor der normalt ikke er adgang for offentligheden**

|  |
| --- |
| **Adgang til jernbanen i forbindelse med audit og/eller akkreditering***- Audit der foregår i eller nær Banedanmarks infrastruktur***Indledning** Nedenstående omhandler audit eller akkreditering, der foregår i eller nær Banedanmarks infrastruktur. Audit og akkreditering i og ved sporet er ikke infrastrukturarbejde i klassisk forstand, men anses alligevel for at være arbejde, da aktiviteten kan aflede deltagernes opmærksomhed fra trafik i sporet og andre relevante sikkerhedsforhold. Dermed er audit og akkreditering mere end *’ophold’* og *’færden’* i jernbanesikkerhedsmæssig forstand.Når man før og efter audit bevæger sig til og fra det arbejdssted, hvor audit skal foregå, så er der tale om *’færden’* jf. Banedanmarks regler herfor – f.eks. krav om bestået *”Pas på, på banen”* kursus. Færden kan f.eks. foregå, når man bevæger fra den ene side af banearealet til den anden side, hvorved man krydser sporene. Færden til og fra arbejdssted foregår på eget ansvar.Den virksomhed, der auditeres, har en medarbejder, der er ansvarlig for jernbanesikkerheden. Denne person skal involveres i organets planlægning af audit i forhold til at afklare de jernbanesikkerhedsmæssige forhold. Den ansvarlige for jernbanesikkerheden skal i denne forbindelse orientere organet om, hvem der har det jernbanesikkerhedsmæssige ansvar på det arbejdssted, hvor audit foregår (jernbaneinfrastrukturarbejdet). **Sikkerhedsforhold man skal være opmærksom på før, under og efter en audit:*** **Kompetencer** - Deltagerne i audit- og akkrediteringsaktiviteten skal som **udgangspunkt** have bestået **kurset: ”*Pas på, på banen*” (PPPB)**. Dette skal kunne dokumenteres med et gyldigt kursusbevis eller legitimationskort. Kurserne afholdes ugentligt og foregår på flere forskellige sprog. Du kan læse mere om kurset og legitimationskort på siden [hér](https://www.bane.dk/Leverandoer/Krav/Uddannelse/Pas-paa_-paa-banen). Der kan være særlige situationer, hvor krav om PPPB ikke stilles. Dette er f.eks. tilfældet, hvis byggepladsen ligger helt op til banen og inden for 4 meter, men dog uden for banens skel. Her befinder man sig på offentligt tilgængeligt område eller hos en nabo til banen. I disse tilfælde vil der ikke være krav om PPPB. Ophold og færden på nabogrunde m.m. er ikke omfattet af kravet om kurset PPPB. Ophold og færden skal være legitimeret af ejer eller forvalter af den pågældende grund.
* **Dispensation** - Som **udgangspunkt** giver Banedanmark **ikke dispensation** for **krav** om PPPB-kursus ved audit og akkreditering. Banedanmark kan dog i enkelte tilfælde give dispensation for krav om bestået PPPB-kursus, når der er særlige omstændigheder til stede. Den der har det jernbanesikkerhedsmæssige ansvar (SR, ORS eller ORF) på det sted, hvor audit skal foregå, skal kontakte Banedanmarks Sikkerheds-koordinatorer i Kvalitet & Sikkerhed (Trafikale Regler, fællesmail: jernbanesikkerhedsplaner@bane.dk) med henblik på at afklare mulighed for dispensation og eventuelle specifikke regler, der gælder i den pågældende situation. Det kan f.eks. være en permanent ledsager med rette kompetencer, der følger auditteamet de steder, hvor det jernbanesikkerhedsmæssigt er relevant. Mangel på rettidig omhu i planlægningen er ikke en gyldig grund, hvortil der kan meddeles dispensation.
* **Jernbanesikkerhedsplan** - Der skal som **udgangspunkt** **ikke** udarbejdes en specifik **jernbanesikkerhedsplan**, der dækker audit- og/eller akkrediteringsaktiviteten, da aktiviteten ikke er jernbaneinfrastrukturarbejde. Et bestået PPPB-kursus og instruktion fra den, der har det jernbanesikkerhedsmæssige ansvar på arbejdsstedet samt eventuel ledsagelse, vil i langt de fleste tilfælde være tilstrækkeligt for at opretholde jernbanesikkerheden før, under og efter audit. Krav om ledsagelse kan f.eks. blive aktuel, hvis der ved jernbaneinfrastruktur-arbejdet anvendes forskellige former for maskiner.
* **Planlægning - Audit** og **akkreditering** skal så vidt muligt planlægges, således at selve samtalen og fremvisning af dokumentation m.m. foregår **udenfor** **sikkerhedsafstanden eller sikkerhedszonen**.

Se mere om **sikkerhedsafstande** m.m. i [pjecen hér](https://www.bane.dk/-/media/Bane/Leverandoer/Uddannelse/Pas-paa_-paa-banen/Pjecen-Pas-paa_-paa-banen.pdf), og se mere om sikkerhedszoner på perroner på siden hér. Forud for en audit skal den, der har det sikkerhedsmæssige ansvar på arbejdsstedet, altid kontaktes med henblik på at aftale, hvordan audit afvikles på en fuld forsvarlig måde. Der kan være situationer, hvor der ikke findes en ansvarlig for jernbanesikkerhed, i disse tilfælde skal byggepladslederen kontaktes. Her skal forskellige sikkerhedsforhold afklares i forbindelse med audit, f.eks. i forhold til værnemidler. Hvis den ansvarlige for jernbanesikkerheden vurderer, at der er behov for permanent ledsager, f.eks. grundet arbejdets karakter, så skal auditteamet mødes med ledsageren på et offentligt tilgængeligt område, inden man samlet bevæger sig ind på Banedanmarks areal, hvor der ikke er offentlig adgang.* **Instruktion** - Den der har det jernbanesikkerhedsmæssige ansvar på arbejdsstedet (SR, ORS eller ORF) skal være tilgængelig under audit og vedkommende skal instruere auditteamet i relation til arbejdsstedet, og hvad auditteamet skal være opmærksomme på i relation til jernbanesikkerhed. Folk, hvis tilstedeværelse knytter sig til en akkreditering, skal på tilsvarende måde instrueres.
* **Dokumentation** - Organet skal til enhver tid kunne dokumentere, at de har en gyldig tilladelse, når de opholder sig på Banedanmarks arealer, hvor der normalt ikke er adgang for offentligheden.

Ved tvivlsspørgsmål vedr. ovenstående retningslinjer for adgang, **kontakt** Banedanmarks **Sikkerhedskoordinatorer** i Kvalitet & Sikkerhed, jernbanesikkerhedsplaner@bane.dk inden audit med henblik på at afklare sikkerhedsforholdene. |